text: Diàleg a Synusia amb Edu Romero, dimecres 18 de maig
  You are here: Home / Cultura / Dia a dia / Món Literari / Diàleg a Synusia amb Edu Romero, dimecres 18 de maig
  Aquest dimecres 18 de maig a les 19.30, tindrà lloc a la llibreria Synusia una conversa al voltant dels llibres En mar abierto i La nueva normalidad amb el seu autor, Edu Romero.
  En mar abierto (editat per Pepitas de Calabaza) és una novel·la coral travessada per les migracions i les fronteres, una novel·la protagonitzada pels qui intenten sobreviure enfront de les polítiques d'estrangeria. La nueva normalidad (editat per Cambalache) és un llibre de cròniques que vol reflectir com el civisme pandèmic, prenyat d'eurocentrisme, oculta les formes específiques en què han operat les estructures racistes durant els temps d'excepció.